CELEX: 22007D0076
Language: ro
Date: 2007-07-06 00:00:00
Title: Decizia nr. 76/2007 a Comitetului mixt al SEE din 6 iulie 2007 de modificare a anexei II (Reglementări tehnice, standarde, testare și certificare) la Acordul SEE

13.12.2007   
            
            
               RO
            
            
               Jurnalul Oficial al Uniunii Europene
            
            
               L 328/13
            
         
      DECIZIA NR. 76/2007 A COMITETULUI MIXT AL SEE
   
   din 6 iulie 2007
   de modificare a anexei II (Reglementări tehnice, standarde, testare şi certificare) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa II la acord a fost modificată prin Decizia nr. 3/2006 a Comitetului mixt al SEE din 27 ianuarie 2006 (1).
            
         
               (2)
            
            
               Directiva 2006/95/CE a Parlamentului European şi a Consiliului din 12 decembrie 2006 privind armonizarea legislaţiilor statelor membre referitoare la echipamentele electrice destinate utilizării în cadrul unor anumite limite de tensiune (2) trebuie încorporată în acord.
            
         
               (3)
            
            
               Directiva 2006/95/CE abrogă Directiva 73/23/CEE a Consiliului (3), care este încorporată în acord şi care trebuie, în consecinţă, să fie eliminată din acord.
            
         
               (4)
            
            
               Unele comunicări ale Comisiei cu privire la aplicarea Directivei 73/23/CEE au devenit redundante şi trebuie, în consecinţă, să fie eliminate din acord,
            
         DECIDE:
   Articolul 1
   Capitolul X din anexa II la acord se modifică după cum urmează:
   
               1.
            
            
               După punctul 7c (Directiva 2004/108/CE a Parlamentului European şi a Consiliului) se introduce următorul punct:
               
                           „7d.
                        
                        
                           
                              32006 L 0095: Directiva 2006/95/CE a Parlamentului European şi a Consiliului din 12 decembrie 2006 privind armonizarea legislaţiilor statelor membre referitoare la echipamentele electrice destinate utilizării în cadrul unor anumite limite de tensiune (JO L 374, 27.12.2006, p. 10).”
                        
                     
         
               2.
            
            
               Textul punctului 1 (Directiva 73/23/CEE a Consiliului), al punctului 8 (Comunicarea Comisiei C/184/79/p. 1), al punctului 9 (Comunicarea Comisiei C/107/80/p. 2), al punctului 10 (A treia comunicare a Comisiei C/199/80/p. 2), al punctului 11 (Comunicarea Comisiei C/59/82/p. 2), al punctului 12 (A patra comunicare a Comisiei C/235/84/p. 2), al punctului 13 (A cincea comunicare a Comisiei C/166/85/p. 7), al punctului 14 (Comunicarea Comisiei C/168/88/p. 5), al punctului 24 (Comunicarea Comisiei C/210/92/p. 1) şi al punctului 25 (Comunicarea Comisiei C/18/93/p. 4) va fi eliminat.
            
         Articolul 2
   Textele Directivei 2006/95/CE în limbile islandeză şi norvegiană, care urmează să fie publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 7 iulie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secţiunea SEE şi în suplimentul SEE ale Jurnalului Oficial al Uniunii Europene.
   
      Adoptată la Bruxelles, 6 iulie 2007.
      
         
            Pentru Comitetul mixt al SEE
         
         
            Preşedintele
         
         Stefán Haukur JÓHANNESSON
         
      
   
   
      (1)  JO L 92, 30.3.2006, p. 22.
   
      (2)  JO L 374, 27.12.2006, p. 10.
   
      (3)  JO L 77, 26.3.1973, p. 29.
   
      (4)  Nu au fost semnalate obligaţii constituţionale.